
5.09.2014

Ştire

ANFP - Invitație la Conferința de Control Intern Sectorul Public

Agenția Națională a Funcționarilor Publici informează că, în data de 16 octombrie 2014, ora 9.30, Institutul de Control Intern va organiza în sala Amfiteatru a Institutului Național de Statistică Conferința de control intern sectorul public.

Evenimentul va reuni auditori publici interni, specialiști în control intern/ managerial, conducători de entități publice, reprezentanți ai mediului universitar, profesioniști și alte persoane interesate de temele dezbătute.
Obiectivele vizate urmăresc o mai bună înţelegere a rolului, utilităţii şi relevanţei controlului intern în cadrul organizaţiei, dezvoltarea cunoştinţelor, abilităţilor şi competenţelor în control intern, managementul riscului şi guvernanţă, precum și  îmbunătăţirea mediului de control intern şi managementul riscului in cadrul instituțiilor publice

Printre tematicile care vor fi abordate se numără: atestarea auditorilor publici interni, activitatea de control financiar de gestiune, performanţă şi bună guvernanţă în sectorul public, stadiul implementării standardelor de control intern/ managerial la nivelul instituţiilor publice,  dezvoltarea sistemului de management şi control intern în instituţiile publice prin utilizarea unui sistem de gestiune informatizat.
Participanții la conferință vor primi, în baza unei solicitări prealabile, certificate de participare cu un număr de 8 credite de educație profesională continuă. 
Persoanele interesate sunt rugate să confirme participarea prin completarea formularului de înscriere.

Informații suplimentare sunt disponibile la Institutul de Control Intern: telefon 0786207607, email: contact@institutuldecontrolintern.ro, website: www.institutuldecontrolintern.ro.

